**Notă informativă**

la proiectul hotărârii de Guvern pentru aprobarea pentru aprobarea Regulamentului de selectare și numire a membrilor consiliului întreprinderilor de stat și societăților cu capital majoritar de stat și condițiile de remunerare a acestora

|  |  |
| --- | --- |
| **1.** | **Denumirea autorului şi, după caz, a participanţilor la elaborarea proiectului** |
|  | Proiectul a fost elaborat de Ministerul Economiei  |
| **2.** | **Condițiile ce au impus elaborarea proiectului de act normativ şi finalităţile urmărite**  |
|  |  Proiectul hotărârii de Guvern pentru aprobarea Regulamentului pentru aprobarea Regulamentului de selectare și numire a membrilor consiliului întreprinderilor de stat și societăților cu capital majoritar de stat și condițiile de remunerare a acestora a fost elaborat în temeiul art.7 alin.(1) din Legea nr.121/2007 privind administrarea și deetatizarea proprietății publice și art.7 alin.(2) lit.c), art.7 alin.(2) din Legea nr.146/1994 cu privire la întreprinderea de stat, art.8 alin.(21) din Legea nr.246/2017 cu privire la întreprinderea de stat și întreprinderea municipală, art.12 lit. d) și lit. e) din Legea nr.121/2007 privind administrarea şi deetatizarea proprietății publice, prevederilor din Anexa nr.4 la Hotărârea Guvernului nr.201/2009 privind punerea în aplicare a prevederilor Legii nr.158/2008 cu privire la funcția publică şi statutul funcționarului public, precum și bazându-se pe recomandările reflectate în Ghidurile de Organizația pentru Cooperare și Dezvoltare Economică și ale Băncii Mondiale (pe segmentul ce ține de domeniul administrării corporative ale entităților de stat) și are drept scop eficientizarea administrării proprietății publice prin implementarea cerințelor și recomandărilor înaintate prin Hotărârea Curții de Conturi nr.45 din 13 septembrie 2012 ”Cu privire la raportul auditului performanței ”Activitatea desfășurată de reprezentanții statului, membrii consiliilor societăților comerciale și administratorii acestora este comensurabilă cu remunerarea lor?”” finalizat cu adoptarea Hotărîrii nr.17 din 19.06.2015 art.24 din Legea salarizării nr.847/2002,. Precizăm că potrivit art. 19 alin. 3 lit. b) din Legea nr. 246/2017 cu privire la întreprinderea de stat și întreprinderea municipală, Guvernul în termen de până la 24 de luni de la intrarea în vigoare a prezentei legi, va iniția reorganizarea întreprinderilor de stat în alte forme juridice de organizare prevăzute de legislație. În aspectul dat menționăm că, acțiunea actului normativ încetează conform prevederilor art.74 din Legea nr.100/2017 cu privire la actele normative. Or, nerealizarea în termen a unor prevederi a actului normativ nu presupune și încetarea acțiunii actului normativ în întregime. De asemenea, menționăm că conform datelor din informației din Registrul patrimoniului public, la data de 01.01.2021, în administrarea autorităților publice centrale se află 184 întreprinderi de stat, din care 17 – se află în proces de lichidare și 24 în procedura de insolvabilitate și în administrarea administrației publice locale – 592 întreprinderi municipale.  Începând cu data de 22.12.2017, până la momentul actual, sunt reorganizate doar 3 întreprinderi de stat din numărul total al întreprinderilor transmise în administrarea Agenției Proprietății Publice. De remarcat că, în administrarea Agenției ”Moldsilva” au rămas 23 de întreprinderi de stat, iar în administrarea Ministerului Justiției au rămas toate întreprinderile de stat din sistemul penitenciar (procesul de reorganizare a acestora nu este inițiat). Prin urmare, acțiunea din Legea nr.246/2017 este în vigoare până la reorganizarea ultimei întreprinderi de stat, situație după care acțiunea legii încetează ca efect al consumării normelor acesteia (art.74, alin.(1), lit. d) din Legea nr.100/2017). Totodată, conform pct.2 din prezentul proiect al hotărârii, autorităților administrației publice locale se recomandă aplicarea prevederilor Regulamentului pentru aprobarea Regulamentului de selectare și numire a membrilor consiliului întreprinderilor de stat și societăților cu capital majoritar de stat și condițiile de remunerare a acestora . De remarcat, că după intrarea în vigoare a Legii nr.246/2017 cu privire la întreprinderea de stat și întreprinderea municipală, din partea autorităților publice locale în adresa ministerului au parvenit un șir de adresări prin care au fost solicitate consultări în vederea desemnării membrilor consiliilor de administrație ale întreprinderilor municipale, remunerării muncii a acestora și altele legate de procesul de administrare a întreprinderilor de către organele de conducere. Concomitent informăm că, conform situației la 01.01.2023, în administrarea statului se află 58 societăți comerciale cu capital majoritar de stat, din care – 8 în proces de lichidare, 11 în procedura de insolvabilitate și 5 dispun de active. Astfel, având în vedere faptul că, nu este clar reglementat procesul de promovare a membrilor consiliilor societăților comerciale cu capital de stat, precum și mecanismul de stabilire a cuantumului de remunerare a acestora, se propune ca prin proiectul dat să fie reglementate și aspectele respective pentru societățile comerciale.  Prin urmare, considerăm că promovarea proiectului este argumentată și relevantă. |
|  | **Descrierea gradului de compatibilitate a prevederilor proiectului cu legislația Uniunii Europene** |
|  | Prezentul proiect de act normativ nu contravine legislației Uniunii Europene |
| **4.** | **Principalele prevederi ale proiectului şi evidențierea elementelor noi** |
|  | Prin promovarea prezentului proiect se propune aprobarea Regulamentului pentru aprobarea Regulamentului de selectare și numire a membrilor consiliului întreprinderilor de stat și societăților cu capital majoritar de stat și condițiile de remunerare a acestora, care stabilește: 1. modul de organizare, desfășurare şi totalizare a rezultatelor concursului de selectare și evaluare a candidaților la funcția de membru al consiliului companiei de stat;
2. atribuțiile comitetului de nominalizare în proces de evaluare și a calificării candidaților în calitate de persoane ce reprezentă interesele statului în întreprindere;
3. condițiile de remunerare a membrilor consiliului de administrație/consiliului societății

e) modul de examinare a contestațiilor.  Concomitent, în proiect se propune reglementarea condițiilor în care vor fi remunerați membrii consiliului de administrație/consiliului societății, acestea fiind elaborate în temeiul cadrului legal existent având ca baza:- Legea nr.847/2002, prin care se stabilește plafonul indemnizațiilor lunare, care pot fi achitate membrilor organelor de conducere;- Hotărîrea Guvernului nr. 201/2009, care stabilește că activitatea funcționarilor publici în cadrul consiliilor/comisiilor de cenzori se califică ca munca prin cumul;- Hotărîrea Guvernului nr.1053/2010 pentru aprobarea Regulamentului cu privire la reprezentarea statului în societățile comerciale;- Codul Muncii, care prevede că cumularzi sunt în drept să primească premii, sporuri, adaosuri şi alte recompense, stabilite în contractul colectiv sau individual de muncă. De asemenea, avînd în vedere faptul că actualmente nu există norme clare și nu sunt stabilite criterii conform cărora sunt desemnați membrii consiliului de administrație/consiliului societății, pentru eficientizarea procesului de administrare a bunurilor proprietate de stat se propune ca proiectul dat va intra în vigoare din data publicării. |
| **5.** | **Fundamentarea economico-financiară** |
|  | Realizarea proiectului dat nu implică cheltuieli financiare publice |
| **6.** | **Modul de încorporare a actului în cadrul normativ în vigoare** |
|  | Proiectul în cauză a fost elaborat în temeiul Legii nr.246/2017 cu privire la întreprinderea de stat și întreprinderea municipală. |
| **7.** | **Avizarea şi consultarea publică a proiectului** |
|  | În conformitate cu art.32 și 34 din Legea nr.100/2017, proiectul să fie supus procedurii de avizare și consultare publică  |
| **8.** | **Constatările expertizei anticorupţie** |
|  | Proiectul să fie supus expertizei anticorupție și nu au fost stabilite unele riscuri de corupție |
| **9.** | **Constatările expertizei de compatibilitate** |
|  | Nu este necesar |
| **10.** | **Constatările expertizei juridice** |
|  | Proiectul să fie supus expertizei juridice și în procesul definitivării s-a ținut cont de obiecțiile și propunerile înaintate  |
| **11.** | **Constatările altor expertize** |
|  | Nu este necesar Secretar de stat Vadim GUMENE |